CONTRACT PRESTARI SERVICII DE PAZĂ, PROTECTIE SI SERVICII CONEXE
Nr. …………………..



1. PREAMBUL
În temeiul  dispozitiilor Legii nr. 98/2016/Legea nr. 99/2018 privind achizitiile publice/ achizițiile sectoriale, cu modificările și completările ulterioare și a H.G. nr. 395/2016 și 394/2016, cu modificările și completările ulterioare, pentru aprobarea Normelor metodologice de aplicare a prevederilor referitoare la atribuirea contractului de achiziţie publică  din Legea nr. 98/2016/Legea nr. 99, s-a încheiat prezentul contract, 

Între:

SPITALUL GENERAL CF GALATI, cu sediul in Galaţi, str. Alexandru Moruzzi nr. 5-7, tel/fax 0236/411613, cod fiscal 3127328, cont trezorerie RO79TREZ23F660601710102X  deschis la Trezoreria Municipiului Galati, reprezentat legal prin Ec. Dr. Gabriel Cojocaru - Manager  și Ec. Emilia Chiriță- Director Financiar Contabil, în calitate de ” Achizitor ” pe de o parte,

şi 

……………………., cu sediul social în ……………, tel.: ……, înregistrată la Registrul Comerţului sub nr. ………., având cod fiscal nr.  ……….  şi  cont IBAN ………………. deschis la Trezoreria ……………., reprezentată legal prin …………………….. în calitate de Administrator și denumit în continuare „Prestator”,

2. DEFINIŢII
2.1. În prezentul contract următorii termeni vor fi interpretaţi astfel:
a. Contract – reprezintă prezentul contract şi toate Anexele sale. 
b. Achizitor şi  Prestator - părţile contractante, aşa cum sunt acestea numite în prezentul contract, în preambul;
c. Subcontractant - orice terţ căruia Prestatorul îi încredinţează executarea unei părţi din Contract, potrivit prevederilor clauzei 9 [Subcontractare];
d. Preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
e. Servicii – toate serviciile a căror prestare face obiectul prezentului contract;
f. Obiectiv - amplasamentul şi perimetrul în interiorul căruia urmează să se asigure de către prestator serviciul de pază a bunurilor şi persoanelor şi de asigurare a bunei desfăşurări a activităţii derulate de achizitor, în conformitate cu dispoziţiile prezentului contract, ale Planului de Pază şi ale Legii nr. 333/2003, cu modificările și completările ulterioare.
g. Agent de securitate - angajatul prestatorului şi elementul individual din dispozitivul ce asigură paza la obiectivul arătat în prezentul contract, în conformitate cu dispoziţiile prezentului contract, ale Planului de Pază şi ale Legii nr. 333/2003, cu modificările și completările ulterioare.
h. Plan de pază - ansamblul caracteristicilor obiectivului la care se desfăşoară activitatea de pază a prestatorului, caracteristicile zonei, numărul de posturi şi amplasarea acestora, necesarul de personal de pază, amenajările, instalaţiile şi mijloacele tehnice de pază şi alarmare, consemnul posturilor, legătura şi cooperarea cu alte organe cu atribuţii de pază a obiectivelor, bunurilor, valorilor şi persoanelor, precum şi modul de acţiune în diferite situaţii;
i. Asigurare - contractul de asigurare încheiat de prestator cu o societate de asigurare, din beneficiul căreia se poate asigura achizitorul în eventualitatea producerii unui eveniment cauzator de prejudicii achizitorului;
j. Asigurator - societatea de asigurare – reasigurare;
k. Eveniment - fapta ce a avut ca rezultat direct/indirect cauzarea unor prejudicii patrimoniului achizitorului.

3. INTERPRETARE
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

4. OBIECTUL CONTRACTULUI 
4.1. Prestatorul se obligă să presteze servicii de pază,protectie si servicii conexe pentru sediul ……………… aflat în proprietatea și în administrarea Spitalului General CF Galati,  în conformitate cu obligaţiile asumate prin prezentul contract cu toate anexele, servicii care constau in:  
a. Servicii de pază umană a obiectivelor, bunurilor, valorilor si  protectia persoanelor, precum si consultanta privind imbunatatirea sistemului de paza si protectie - un post paza permanent, mobil, 24/24 ore;
b. Servicii de pază a transporturilor de bunuri si  valori precum si consultanta, doar la solicitarea autoritatii contractante, transport valori la /si de la Trezorerie, aproximativ 5 ore/luna (aproximativ 10 transporturi/luna) ;
c. Servicii de protectie personala specializata si consultant pentru personalul din interiorul institutiei (personal propriu,pacienti,apartinatori) ori de cate ori situatia o impune ;
d. Servicii de patrulare si interventie cu echipe mobile, la solicitarea personalului, la semanale de urgenta emise de butoanelor de panica sau alarmele antiefractie  si ori de cate ori situatia o impune;

5. PREŢUL CONTRACTULUI ȘI MODALITATEA DE PLATĂ
5.1. Preţul unitar, convenit pentru îndeplinirea contractului, plătibil prestatorului de catre achizitor, este de …….  lei / ora,  fără TVA, conform OFERTA FINANCIARA, anexa la prezentu contract. 
5.2. Prețul total al contractului, plătibil prestatorului este determinat, în funcție de prețul unitar și de cantitatea serviciilor prestate și recepționate.
5.3. Valoarea serviciilor lunare se calculează în functie de numarul de ore prestate in luna respectiva, verificate și confirmate de reprezentantul autoritatii contractante în perioada de referință .
5.4. Plata serviciilor în cadrul prezentului contract se efectuează de către achizitor  în termen de 60 de zile de la inregistrarea facturii la sediul autoritatii contractante. Factura fiscala lunara emisa de prestator, până la data de 10 ale lunii în curs, se va intocmi  în conformitate cu prețurile prevăzute în contract aplicate la cantitățile (ore prestate).
5.5. În situaţia în care achizitorul are obiecţiuni cu privire la serviciile facturate, acesta va notifica prestatorul, în scris, în termen de maximum 24 de ore de la prezentarea spre confirmare a facturii și reprezintă contravaloarea serviciilor prestate pentru luna/perioada calendaristică anterioară. 
5.6. Plata se va realiza prin ordin de plată, în contul pe care prestatorul se obligă să-l aiba deschis la Trezorerie, conform contractului.
5.7. În cazul în care un Subcontractant îşi exprimă, în conformitate cu prevederile Legii, opţiunea de a fi plătit direct, subcontractul anexat la Contract va conţine o anexă specifică privind plata directă, prin care Prestatorul şi Subcontractantul vor consemna această opţiune, vor preciza contul bancar al Subcontractantului şi vor indica partea din tariful sau preţul corespunzător aferent Subcontractantului, precum şi modul concret de evaluare şi confirmare a părţii din fiecare plată efectuată de către Achizitor.

6. DURATA CONTRACTULUI
6.1. Durata prezentului contract este de la data  01.05.2026 şi până la data de 31.12.2026
6.2. Încetarea din orice motiv a contractului nu afectează obligațiile scadente la data încetării contractului.`


7. AJUSTAREA PREŢULUI PREZENTULUI CONTRACT
7.1. Ajustarea pretului contractului se poate face numai in cazul unor modificari legislative cum ar fi: cresterea salariului minim brut pe tara stabilit in plata, sau a unor posturi suplimentare care nu au fost prevazute initial.
7.2 Orice modificare a pretului/tarifului, datorita modificarilor legislative – ex: cresterea salariului minim brut pe tara, sau datorata suplimentarilor de servicii, care nu au putut fi prevazute in contractul initial, se va face justificat, prin act aditional la contractul initial si cu incadrarea in creditele bugetare alocate.

8. ORDINEA DE PRECEDENȚĂ A DOCUMENTELOR CONTRACTUALE
8.1. Documentele care alcătuiesc Contractul vor fi considerate ca documente care se explicitează reciproc. În scopuul interpretării, ordinea de precedență a documentelor va fi următoarea:
a) propunerea tehnică, inclusiv clarificările din perioada de evaluare; 
b) propunerea financiară, inclusiv clarificările/corecțiile artimetice din perioada de evaluare;
c) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare; 
d) angajamentul de susținere, dacă este cazul; 
e) acordul de asociere, dacă este cazul;
f) subcontractul încheiat cu fiecare subcontractant, dacă este cazul;
i) alte documente (spre exemplu, grafic de tură lunar) acte adiționale sau orice alte Notificări și anexe, daca există, pe măsura constituirii lor, în legătură cu prezentul contract, cu respectarea actelor normative aplicabile, în vigoare la momentul constituirii lor. 
8.2. Modificările și actele adiționale (dacă există) vor avea prioritatea documentelor pe care le modifică. Ordinea de precedență reprezintă ordinea de prioritate a documentelor. În caz de discrepanțe între documente, prevederile documentului prioritar vor prevala.

9. CESIUNEA 
9.1. O cesiune va fi validă doar dacă reprezintă un acord scris prin care o Parte transferă Contractul sau parte din acesta unui terţ numai cu acordul celeilalte Părţi. 

10. SUBCONTRACTAREA
10.1. Un subcontract va fi valid doar dacă are forma unui acord scris prin care Prestatorul încredinţează unui terţ executarea unei părţi din contract. Subcontractele vor fi în concordanţă cu acest contract. Pentru evitarea oricărui dubiu, preţurile din subcontract pot fi diferite de preţurile din contract, în funcţie de condiţiile de piaţă, costurile de coordonare, alte costuri indirecte şi profitul Prestatorului. Subcontractele se vor constitui în anexe la contract.
10.2. Niciun Subcontractant nu se va afla în situaţiile de excludere aferente atribuirii Contractului. Fiecare Subcontractant va avea capacitatea tehnică şi profesională necesară pentru executarea părţii 
10.3. La semnarea Contractului, Prestatorul va prezenta Achizitorului subcontractele încheiate de acesta cu Subcontractanţii declaraţi în Ofertă.    
10.4. Pentru numirea unui Subcontractant propus după semnarea contractului (inclusiv pentru înlocuirea oricărui Subcontractant), Prestatorul va solicita acordul Achizitorului de a încheia un subcontract. Solicitarea va indica partea contractului care va fi subcontractată, valoarea subcontractului, identitatea Subcontractantului şi a reprezentantului său legal, certificatele şi alte documente necesare pentru verificarea inexistenţei unor situaţii de excludere în conformitate cu prevederile aferente atribuirii contractului şi a resurselor/capabilităţilor corespunzătoare părţii sale de implicare propusă în contract, precum şi o declaraţie pe propria răspundere a Subcontractantului propus prin care îşi asumă respectarea prevederilor contractului şi a Ofertei tehnice aferente părţii sale de implicare propuse în contract. În cazul înlocuirii oricărui Subcontractant, solicitarea Prestatorului va conţine justificări rezonabile privind înlocuirea.
10.5.  În termen de 3 de zile de la primirea acestei solicitări, Achizitorul va notifica decizia sa Prestatorului, cu indicarea motivelor în cazul unui refuz. Dacă Achizitorul nu îşi notifică decizia în termenul mai sus indicat, solicitarea este considerată aprobată la expirarea termenului. 
10.6. În termen de 5 zile de la aprobarea oricărui nou Subcontractant, Prestatorul va transmite Achizitorului un exemplar semnat al subcontractului aferent, care se va constitui anexă la Contract. Subcontractantul nu va începe executarea părţii sale din contract înainte de transmiterea subcontractului către Achizitor.
10.7.  Înlocuirea unui Subcontractant care a fost declarat în Ofertă se va face în condiţiile prevăzute în prezenta subclauză, cu condiţia să nu reprezinte o modificare substanţială în sensul Legii în domeniul achiziţiilor publice.
10.8. În cazul în care un Subcontractant reziliază un subcontract sau renunţă în alt fel la subcontract, Prestatorul va notifica Achizitorul în termen de 5 zile şi va indica în ce mod intenţionează să continue executarea părţii respective din contract.
10.9. Prestatorul va fi responsabil de acţiunile, abaterile şi neglijenţa Subcontractanţilor săi, inclusiv ale subcontractanţilor acestora de orice nivel, ale agenţilor sau angajaţilor lor, ca şi cum ar fi acţiunile, abaterile sau neglijenţa acestuia, ale agenţilor sau angajaţilor săi.    
10.10 În cazul în care Prestatorul încheie un subcontract fără acordul Achizitorului, acesta poate aplica sancţiunea pentru încălcarea contractului 
10.11 Dacă un Subcontractant nu îşi îndeplineşte obligaţiile sale sau le îndeplineşte în mod defectuos, Achizitorul poate solicita Prestatorului să-l înlăture pe Subcontractant şi să asigure un Subcontractant cu calificări şi experienţă adecvate ca înlocuitor sau să reia personal executarea părţii relevante a contractului.
10.12. Prestatorul va informa Achizitorul, lunar, cu privire la plăţile efectuate către Subcontractanţi. În cazul în care Prestatorul întârzie nejustificat efectuarea plăţilor către Subcontractanţi, Achizitorul va fi îndreptăţit să sisteze plăţile către Prestator] până la remedierea situaţiei.

11. ASOCIEREA
11.1. Fiecare dintre membrii asocierii îşi asumă obligaţiile pentru oferta comună şi răspunde conform prevederilor prezentului contract.
11.2. Modificarea structurii asocierii după încheierea contractului se face numai cu acordul Achizitorului, cu condiţia de a nu modifica propunerea tehnică şi financiară prezentate la achizitie şi în conformitate cu legislaţia în vigoare.
11.3. Membrii asocierii răspund în cuantumul în care este întocmit contractul de asociere: în procentul stabilit în contractul de asociere sau asociere cu drepturi şi obligaţii egale, dupa caz. 

12. OBLIGAŢIILE PRINCIPALE ALE PRESTATORULUI
12.1. Prestatorul este pe deplin responsabil pentru: 
1. paza permanenta, pe intreaga perioada de desfasurare a contractului, a obiectivelor, bunurilor, valorilor si  protectia persoanelor din incinta ………………………………;
2. paza  transporturilor de bunuri si  valori ale instututiei, cand aceste servicii vor fi solicitate;
3. protectia persoanelor din interiorul institutiei (personal propriu,pacienti,apartinatori), ori de cate ori situatia o impune;
4.patrularea si interventia cu echipe mobile, la solicitarea personalului, la semanale de urgenta emise de butoanelor de panica sau alarmele antiefractie  si ori de cate ori situatia o impune;
5. asigurarea serviciilor de monitorizare video, inclusiv transferul de date pe suport de memorie externa, cand acestea sunt solicitate de autoritatea contractanta / a Politia Romana.
6 intretinerea si repararea sistemelor de monitorizare si alarmare, upgradarea la solicitarea institutiei a acestora. 
7. doua verificari ale sistemului de monitorizare/an, incluse in pret, care sa includa minim urmatoarele operatiuni :
• verificare, reglare, intretinere periodica si remediere deranjamente
• verificarea functinarii sistemelor in diferite regimuri 
• verificarea inregistrarilor video si a calitatii acestora
• reglare – intretinere camere video / senzori de detectie
• verificare mod prindere, unghi vizualizare, sensibilitate camere si senzori alarma
• verificare cabluri, conexiuni cu dispozitivele de monitorizare circuite electrice
• verificare unghiurilor de acoperire
• verificari DVR: data, ora, setari inregistrare, repornire, HDD inmagazinare
• verificare stare (capacitate) acumulatorialarme si UPS
• verificare sursa alimentare
• verificarea functionarii corecte a altor sisteme
• alte verificari solicitate de beneficiar
 8.  să presteze serviciile pe baza Planului de Pază şi Intervenţie, întocmit de Achizitor (și ulterior definitivat de comun acord cu reprezentantul Prestatorului), cu respectarea prevederilor legale în vigoare specifice acestei activităţi. Înregistrarea la Poliție a Planului de Paza  se va face de către Prestator,in termenul de legal , iar dovada înregistrării se va depune la Achizitor în maxim 10 zile de la data semnării contractului;
9.  să execute serviciile de pază si protectie numai cu agenți atestați conform prevederilor Legii nr. 333/2003, cu modificările și completările ulterioare și să respecte numărul stabilit în conformitate cu planul de pază şi intervenţie;
10. locul de dispunere a posturilor de pază, consemnul general şi consemnele particulare ale posturilor, itinerarul de deplasare, precum şi modul de acţiune pentru intervenţie la posturi vor fi stabilite de Achizitor cu reprezentantul Prestatorului, în conformitate cu prevederile legislaţiei în vigoare, fiind stipulate în planul de pază şi intervenţie;
11. să ia în primire pe bază de proces verbal, să întreţină şi să menţină în stare de funcţionare bunurile şi utilităţile aferente, pentru a fi folosite exclusiv în executarea serviciului de pază şi intervenţie, în condiţiile actelor normative în vigoare;
12. prestatorul completează, dacă consideră necesar, inventarul spaţiului destinat pazei, de comun acord cu reprezentantul Achizitorului, pentru a asigura desfăşurarea activităţilor specifice serviciilor prestate în condiţii optime, fără ca aceasta să implice alte obligaţii/costuri din partea Achizitorului;
13. să înlocuiască personalul indisponibil sau cel căruia i se retrage autorizaţia de acces, cu personal autorizat, in sensul ca Autoritatea Contractanta sa nu ramana nici un moment fara paza cu personal specializat;
14. să comunice reprezentantului Achizitorului lunar, în ultima zi lucrătoare pentru luna următoare, planificarea agenţilor de securitate , iar eventualele modificări, vor fi comunicate cu cel puţin 24 de ore înainte de intrarea în serviciu sau ori de câte ori este nevoie;
15. să supravegheze prestarea serviciilor, să asigure resursele umane calificate, materialele şi orice alte echipamente. 
16. să ia toate măsurile legale de asigurare a personalului propriu implicat în realizarea contractului, pe linie de protecţia muncii, mediu şi P.S.I., instruirea acestuia, acordarea echipamentului de lucru şi protecţie, cercetarea eventualelor accidente de muncă şi înregistrarea acestora;
17. să asigure paza bunurilor şi valorilor si protecția persoanelor conform Planului de pază și  instructiunilor de pază primite de la reprezentantii autorizati ai Achizitorului şi să asigure integritatea acestora, cu respectarea consemnelor generale şi particulare;
18. să asigure conformitatea serviciilor prestate cu prevederile Regulamentului de acces in unitate,de ordine interioară  cu privire la circulația, intrarea şi ieşirea în/din incinta obiectivului şi a anexelor acestuia, precum şi urmărirea respectării, de către angajaţii şi partenerii de orice fel ai autoritatii contractante potrivit regulamentului menționat mai sus. 
Regulamentul de acces in unitate si regulamentului de ordine interioară privind circulația, intrarea și ieșirea în/din incinta obiectivului va fi pus la dispoziția Prestatorului, la semnarea contractului de prestări servicii de pază, protecție și intervenție;
19. să prezinte, din proprie iniţiativă şi/sau la cerere, către reprezentantul legal şi persoanele autorizate ale Achizitorului, responsabile cu organizarea/coordonarea activităţii de pază pe parcursul perioadei de valabilitate a contractului, documentele specifice activităților prestate, în termen de valabilitate, astfel încât activitatea de pază şi protecţie să se desfăşoare în condiţii de legalitate deplină şi continuitate. Toate documentele care trebuie să se întocmească şi să se regăsească la postul de pază al Achizitorului se vor redacta, de către personalul Prestatorului, în strictă concordanţă cu prevederile Legii nr. 333/2003, cu modificările şi completările legislative ulterioare şi normelor de aplicare ale acesteia.
20. va institui si completa toate registrele obligatorii, conform legislatiei privind paza.
21. să adopte, neîntarziat, toate măsurile necesare în cazul tentativelor de furt sau al actelor de violenţă în incinta obiectivului, la nevoie procedându-se la imobilizarea, identificarea, reţinerea vinovaţilor şi predarea acestora organelor de poliţie competente pe baza întocmirii unui proces verbal de constatare;
22. să adopte măsurile necesare pentru prevenirea şi/sau stoparea fenomenelor de panică, în cazul unor situaţii de forţă majoră (inundaţii, cutremure, întreruperea alimentării cu energie electrică, etc.) sau în cazuri fortuite (avarii produse la instalaţii, la reţele electrice sau telefonice, incendii, acumulări/emisii de gaze etc.) şi adoptarea măsurilor ce se impun în astfel de situaţii pentru salvarea persoanelor şi a bunurilor/valorilor şi pentru reducerea la minim a consecinţelor periculoase;
23.  să asigure prestarea activității de pază, protecţie şi intervenție care se va efectua în regim de permanenţă, în ture, în toate zilele lunii calendaristice, indiferent de caracterul zilei - lucrătoare  sau nelucrătoare, în cadrul contractului, conform caietului de sarcini, a ofertei tehnice și a planului de pază;
24. să verifice, zilnic, pe fiecare tură, prin şeful de obiectiv, următoarele: 
- prezența personalului la postul de paza şi să ia măsurile necesare astfel incat sa asigure prestarea de serviciilor prevazute in contract in permanenta  
- starea fizică a personalului (oboseală, boală, stare de ebrietate, etc.),
- existenţa  documentelor care stabilesc modul de organizare  şi dotare a postului, modul de acţiune în diferite situaţii, listele cu personalul autoritatii contractante şi ale Prestatorului care trebuie contactat în cazul producerii unui eveniment sau alte situaţii deosebite şi numerele de telefon la care pot fi contactaţi,
- starea fizică a incintelor păzite, orice deteriorare a stării fizice a acestora va fi sesizată imediat personalul autorizat.
25. să procedeze la înlocuirea agentului/agenţilor de securitate, pentru care Achizitorul constată că nu efectuează corespunzător prestarea de serviciilor de pază şi pe care Achizitorul îl reclamă, în termen de 24 de ore de la data atenționării. În  cazul  abaterilor grave, înlocuirea agentului de securitate se va realiza cu maximă celeritate;
26. să depună diligențele necesare pentru asigurarea unei ţinute morale şi a unui comportament civilizat din partea agenţilor săi în raporturile acestora cu reprezentanţii Achizitorului și cu salariaţii și partenerii acestuia.Orice abatere a conduitei acestora de la normele unui comportament civilizat şi bazat pe principii legale şi morale va trebui sesizată prompt, de către  reprezentanţii legali autorizati ai Achizitorului pentru efectuarea controlului activităţii de pază și intervenție, conducerii Prestatorului,în scopul adoptării, de către acesta din urmă, a măsurilor corective corespunzătoare;
27. să asigure cunoașterea și îndeplinirea de către personalul implicat în prestarea serviciilor de pază, protecție și intervenție, a îndatoririlor care le revin;
28. să prezinte reprezentantului legal al Achizitorului și persoanelor autorizate de acesta, următoarele: 
- un tabel cu numele și datele de identificare ale intregului personal desemnat să asigure paza, protecţia şi intervenția la obiectivul : ………………………… în termen de 3 (trei) zile lucrătoare de la semnarea contractului şi să actualizeze aceste informaţii ori de câte ori va apărea necesitatea, în maximum 3 (trei) zile lucrătoare de la data producerii modificării;
- copii după atestatele profesionale şi cazierul persoanelor desemnate să asigure paza, protecţia şi intervenția la imobilele/obiectivele specificate mai sus, la semnarea contractului, dar nu mai târziu de 5 zile lucrătoare de la semnarea contractului. Aceste informații vor fi actualizate ori de cate ori este necesar, la înlocuirea personalului.
- Grafic de tură lunar, pe post de pază, cu numele personalului desemnat să asigure paza obiectivului, în prima zi lucrătoare a fiecărei luni de prestare. 
29.  Prestatorul este deplin răspunzător atât pentru siguranţa tuturor operaţiunilor şi metodelor de prestare utilizate, cât şi pentru atestarea / calificarea personalului folosit, pe toată durata contractului;
30. în cazul în care controalele organelor abilitate vor sesiza abateri/neregularităţi de orice natură, în desfăşurarea activităţii, ca urmare a deficienţelor sistemului şi dispozitivului de pază, protecţie şi intervenție, la obiectivul de pază ale autorității contractante, în perioada de valabilitate a contractului, Prestatorul va suporta sancţiunile aplicate în urma constatărilor efectuate; în situaţia în care Prestatorul este sancţionat în mod repetat (de cel mult două ori în cursul derularii contractului), Autoritatea Contractanta va denunta unilateral contractul, prin simpla informare scrisă a Prestatorului în termen de maximum 15 zile de la constatare, fără punere în întârziere şi fără  interventia instanţei judecătoreşti competente;
31. în situaţiile sustragerilor de bunuri din oricare dintre imobilele autorității contractante supuse prestaţiei (obiectivele pazei) prejudiciul va fi recuperat de la prestator.
 Prejudiciul se va recupera potrivit asigurării de  răspundere civilă a societății de pază, pentru prejudicii provocate beneficiarilor serviciilor sale sau terţilor păgubiţi, ca urmare a producerii unui eveniment asigurat, care va fi cesionată în favoarea Achizitorului;
32. Prestatorul - prin reprezentanţii săi/persoane autorizate - are obligaţia, în maxim 5 zile lucrătoare de la semnarea contractului, să consilieze Autoritatea Contractantă, din proprie initativă sau la cererea acesteia, in termen de 2 zile lucrătoare de la solicitare, în elaborarea/actualizarea şi depunerea unui Plan de pază bine fundamentat, pertinent, în vederea avizării de către organele abilitate. Consilierea reprezintă o obligație ce decurge din serviciile de pază, protecție și intervenție asumate, în favoarea autorității contractante și este inclusă în prețul contractului;
33. să asigure, pentru efectuarea prestației de pază, protecție și intervenție, personal de specialitate (agenţii de securitate) avizat de organele de poliție, atestat profesional angajat, salarizat, instruit, echipat şi dotat corespunzător legislației în vigoare aplicabile în România pentru activitatea prestată și cerințelor din prezentul caiet de sarcini;
34. să asigure, pe toată durata contractului, pentru  personalul implicat în efectuarea prestației de pază, protecție și intervenție (agenții de securitate), toate categoriile de instructaje (profesionale, SSM, PSI etc.), la termenele legale, astfel încât personalul implicat în efectuarea prestației să fie instruit, să posede cunoștințele și deprinderile necesare activității pe care o va desfășura. Prestatorul va prezenta dovada efectuării acestora, la semnarea contractului şi, pe perioada contractului, la cererea Achizitorului. Instruirea personalului de pază precum şi răspunderea care incumbă din nerespectarea prevederilor legale revin în sarcina exclusivă a Prestatorului;
35. să asigure personalului implicat în prestarea serviciilor de pază, protecție și intervenție (agenții de securitate) următoarele accesorii obligatorii (echipamentul de lucru si dotarea tehnica a agenților de securitate conform normelor sale interne si legislației in vigoare), necesare pentru desfășurarea activității: costumul convenit, ecuson cu însemnele firmei, tomfă, lanterna, pulverizator (spray) cu gaze iritant - lacrimogene, un mijloc de comunicare - telefon mobil sau aparat de emisie-recepţie, 
36. prestatorul este responsabil pentru asigurarea controlului și sprijinirea agenților din postul de paza, organizarea şi prestarea neîntreruptă a unei activități de dispecerat şi menținerea permanentă a legăturii, prin aparate de telefonie mobilă şi/sau prin aparate radio de emisie – recepție, între: reprezentanții Prestatorului cu funcții de conducere sau de coordonare în organizarea şi desfășurarea activității şi agenții aflați în dispozitivele Achizitorului;
37. în cazul unor evenimente, Prestatorul (reprezentații sau după caz prepușii săi) va garanta comunicarea, atât de către șeful/coordonatorul obiectivului de pază, cât şi de către dispeceratul său, a informațiilor necesare către reprezentanții autorizați ai Achizitorului, precum și realizarea intervențiilor necesare.
38. să asigure intervenţia rapidă, cu echipaje specializate, la solicitarea Achizitorului sau a oricărui agent aflat in post, in scopul rezolvării unor situaţii de criză ivite la   locaţia Achizitorului. Prestatorul va asigura un echipaj mobil de intervenție rapida, dotat cu autoturism, echipat conform legii, în termen de maximum 10 minute de la solicitare.
39. să informeze reprezentanții Achizitorului si să adopte primele măsuri pentru limitarea consecințelor evenimentului, în caz de avarii produse la instalații, conducte sau rezervoare de apă, la rețelele electrice sau telefonice, precum și în orice alte împrejurări care sunt de natură să producă pagube;
40. în caz de incendii, adoptarea de măsuri de stingere și de salvare a persoanelor, a bunurilor și a valorilor, să sesizeze pompierii, și să anunțe conducerea Achizitorului, poliția și organele competente, conform prevederilor legale aplicabile;
41. să adopte primele măsuri pentru salvarea persoanelor si de evacuare a bunurilor în caz de dezastre;
42.să realizeze operațiunile specifice de sigilare a încăperilor în caz de necesitate şi să asigure furniturile (ceara, sigiliu etc.) necesare în acest sens;
43. să prezinte lunar, sau la cererea responsabilului de contract, un raport de evenimente pentru   în cazul în care nu s-au înregistrat evenimente se va prezenta raport cu mențiunea că nu s-au petrecut evenimente;
44. să păstreze, strict confidenţial, orice date / documente / informaţii şi / sau altele asemenea, referitoare la activităţile desfăşurate de Achizitor, la care personalul de pază, protecţie și intervenție poate avea acces, în virtutea sarcinilor de serviciu;
45. să desemneze, la semnarea prezentului contract de achiziție publică, o persoană responsabilă cu derularea contractului. Persoana responsabilă cu derularea contractului va analiza modul în care sunt satisfăcute nevoile autorităţii contractante și respectate cerințele prevăzute în caietul de sarcini;
46. prestatorul va presta servicii de transport valori de la Trezorerie la…………………………………. si invers, la solicitarea autoritatii contractante.
47. prestarea serviciilor, se va face cu efective de personal de specialitate (șefi de obiectiv, agenţi de securitate, șefi de tură, agenti de securitate înarmați, agenți de intervenție, agenți  transport valori, agenți manifestări publice, ș.a.), personal avizat de organele de poliţie, echipat în uniformă, dotat şi instruit corespunzător, pentru activitatea prestată;
48. respectarea prevederilor legislative privind existența, la nivelul societății, a unui personal calificat responsabil cu selecția, recrutarea personalului, evaluarea performanței după angajare (evaluarea abilităților de comunicare, scris citit, vorbit în limba română) și cu instruirea periodică recapitulativă a agenților de securitate (inclusiv pentru utilizarea echipamentelor tehnice și de comunicație), precum si asumarea răspunderii care incumbă din nerespectarea prevederilor legale; 
49. respectarea prevederile legale privind angajarea personalului de pază, respectarea principiului nediscriminării;
50. respectarea condiţiilor impuse de legislaţia în vigoare privind paza şi protecţia obiectivului, protecţia muncii, prevenirea și stingerea incendiilor precum și protecţia mediului;
51. respectarea prevederilor legale (HG 1425/2006) prin deținerea de  personal anume desemnat pe linie de Sanatate si Securitate in Munca si prin constituirea unui Comitet de Sanatate si Securitate in Munca.
52. controlul şi îndrumarea, conform normativelor în vigoare, organizarea şi executarea activităţii de pază şi  control acces desfăşurată de agenţii de securitate;
53. dotarea agenţilor de securitate cu uniforme cu însemnele firmei şi mijloace specifice (spray neuroparalizant, baston, staţie radio emisie-recepţie, telefon mobil); 
54. obținerea  autorizatiei de deținere și uz armă,  daca este cazul, dupa semnarea contractului de către ambele părti.  
55. asigurarea drepturilor de retribuire şi echipare, precum şi executarea în cele mai bune condiţii a serviciului de pază şi control acces şi transmiterea de propuneri conducerii obiectivului pentru perfecţionarea dispozitivului şi procedeelor de control acces în raport de nevoi;
56. consilierea beneficiarului în vederea întocmirii Planului de pază şi aprobării acestuia de către organele abilitate;
57. respectarea planului de pază şi apărare, precum şi celelalte regulamente de ordine interioară ale achiztorului;
58. asigurarea controlului şi sprijinului agenţilor proprii (cel puțin o dată pe tură cu completarea registrelor de evidențiere controale) şi centru de monitorizare și răspuns la alarme autorizat (autorizație de funcționare CMRA) şi asigurarea legăturii radio între aceştia;
59. asigurarea unui dispecerat cu funcționare permanentă prin care se asigură comunicarea cu toate posturile de pază, cu responsabilii și conducătorii societății, ai beneficiarului;
60. despăgubirea Achizitorului cu contravaloarea pagubelor, dovedite de organele competente, produse de prestator, prin îndeplinirea defectuoasă a obligaţiilor prezentului contract în subsidiar cu autorii direcți ai faptelor din care au rezultat prejudiciile și în cazul în care există o legatură de cauzalitate între fapta din care au rezultat prejudiciile și neîndeplinirea sau îndeplinirea defectuoasă a atribuțiilor de pază;
61. intervenția directă sau prin dispeceratul propriu în cazul producerii unor evenimente deosebite;
62. informarea conducerii obiectivului si a Sefului Serviciului Administrativ, Achizitii Publice, Contractare, Aprovizionare,Transport despre principalele probleme referitoare la modul de asigurare şi executare a serviciului; 
63. informarea conducerii instituţiei si a Sefului Serviciului Administrativ, Achizitii Publice, Contractare, Aprovizionare,Transport  imediat despre abaterile săvârşite de personalul care îşi desfăşoară activitatea în obiectiv şi neregulile constatate la punctul de control acces;
64. asigurarea unui echipaj de intervenţie în caz de urgenţă, capabil să intervină cu respectarea timpilor stabiliți de normele legale incidente în domeniul sistemelor de securitate private;
65. ofertanţii trebuie să fie capabili să demonstreze în mod clar că eventualele contracte colective şi legea naţională privind munca sunt respectate. Acest lucru trebuie demonstrat prin existența în zona vizată a unui sediu secundar declarat și autorizat pentru organizarea activității și coordonarea personalului (certificat constatator de la Oficiul Registrului Comerțului) sau că angajații sunt din această zonă (extras REVISAL). În cazul în care nu există contracte colective, planificările în serviciu sau pontajele și statele de salarii ar putea servi drept indicaţie pentru orele de lucru şi lungimea turelor. 
66. să demonstreze în mod clar o asigurare de răspundere civilă pentru toţi angajaţii săi, incluzând echipa de management a companiei care acoperă în special acele activităţi solicitate de cumpărător. Acest lucru trebuie să includă manipularea echipamentelor şi armelor, dacă este cazul.

12.2. Agenţii de securitate ai Prestatorului trebuie să îndeplinească următoarele îndatoriri, în conformitate cu secțiunile relevante ale Planului de Pază :
a) să poarte permanent, în timpul serviciului, uniforma aprobată prin ROF, ecuson cu însemnele firmei, tomfă, lanternă, spray cu gaze iritant-lacrimogen, mijloc de comunicare-telefon, mijloacele de autoapărare, s.a. menționate în planul de pază aprobat,  așa cum sunt prevăzute în Regulamentul de Organizare și Functionare avizat de către organele de politie competente.
b) să cunoască obiectivul şi particularităţile sale (consemnul general și particular din planul de pază și modurile de intervenție în diferite situații de urgență);
c) să asigure paza şi apărarea integrităţii tuturor bunurilor si valorilor aflate în interiorul obiectivului;
d) să-şi înştiinţeze de îndată şefii ierarhici despre producerea oricărui eveniment în timpul exercitării serviciului şi despre măsurile luate, acestea fiind aduse în regim de urgenţă la cunoştinţa factorilor de conducere a obiectivului;
e) să sesizeze de îndată poliţia despre faptele de natură să prejudicieze patrimoniul unităţii, să asigure locul faptei (conservarea urmelor) şi să dea concursul la prinderea infractorilor şi recuperarea bunurilor şi valorilor;
f) să raporteze în permanenţă factorilor cărora le este subordonat evenimentele legate de îndeplinirea obligaţiilor de serviciu;
g) să păstreze confidenţialitatea deplină în legătură cu activitatea sa şi cu datele şi informaţiile la care are acces în legătură cu obiectivul Achizitorului;
h) să nu părăsească sub nici un motiv postul, decât în condiţii strict prevăzute pentru aceasta, prevăzute în planul de pază;
i) să respecte întocmai regulile interne specifice obiectivului pe care îl deserveşte;
j) să desfăşoare activitatea pentru care a fost  angajat cu profesionalism şi cu respect pentru beneficiar, angajaţii si clienţii acestuia;
k) să coopereze în permanenţă cu factorii desemnaţi de conducerea Achizitorului în scopul unei bune desfăşurări a activităţii de pază şi protecţie;
l) să răspundă pentru prejudiciile cauzate Achizitorului din culpa sa, în calitate  de  comitent pentru prepusul său, în strictă conformitate cu legea şi alte acte juridice întocmite pentru realizarea acestei răspunderi;
m) să asigure în măsura posibilităţilor, servicii suplimentare de pază la solicitarea expresă a beneficiarului, (care nu vor exceda prevederilor legale în domeniul pazei și care nu vor depăși obligațiile prevăzute în planul de pază);
n) să verifice la terminarea programului sistemul de închidere: ferestre, uşi birouri, magazii;
o) alte îndatoriri prevăzute prin planul de pază (se vor completa corespunzător)
p) personalul va presta toate serviciile solicitate in prezentul caiet de sarcini si va pastra cofidentialitatea datelor, inclusiv a celor cu caracter personal, atat pe perioada executarii contractului cat si dupa expirarea acestuia. 

13. OBLIGAŢIILE PRINCIPALE ALE ACHIZITORULUI:
1. să aducă la cunoştinţa Prestatorului prevederile Regulamentului de Ordine Interioară, Regulamentul de acces sau Deciziile interne referitoare la accesul şi circulaţia în locațiile menționate mai sus sau cele cu privire la organizarea activităţii de pază şi PSI;
2. punerea la dispoziția Prestatorului a tuturor informațiilor disponibile pentru obținerea rezultatelor așteptate, cum ar fi: date de intrare, raportări, situații specifice și planul de pază precum și reglementările interne, procedurile și instrucțiunile de lucru care au legatură cu buna îndeplinire a sarcinilor și atribuțiilor serviciilor de pază;
3. punerea la dispoziția Prestatorului, a unei cabina de pază, încălzit  pe timp de iarnă, mobilat  și echipat  cu echipamente informatice și de comunicare (telefonie si acces  la sistemul de monitorizare video),  alimentat  cu energie electrică;
4. asigurarea accesul la toalete și vestiare pentru personalul implicat în activități de pază;
5. desemnarea echipei implicate și responsabile cu interacțiunea și suportul oferit Prestatorului; 
6. Achizitorul numeste responsabilul de contract care va monitoriza permanent derularea contractului şi va asigură contactul nemijlocit cu Prestatorul prin  …………………………………. ;
7. asigurarea tuturor resurselor care sunt în sarcina sa pentru buna derulare a Contractului.
8.să notifice prompt, conducerii Prestatorului, orice schimbare în planuri sau consemnele stabilite pentru acoperirea obiectului contractului, precum şi orice modificare cu privire la orarul de lucru în cadrul locațiilor ;
9. exactitatea documentelor şi a oricăror alte informaţii furnizate Prestatorului precum şi pentru dispoziţiile sale;
10. în situaţia sesizărilor de sustrageri de bunuri să pună la dispoziţia Prestatorului, în scopul evaluării rapide a prejudiciului, de către societatea de asigurări a Prestatorului, toate documentele contabile din care să rezulte existenţa bunurilor sustrase în patrimoniul Achizitorului şi dovada valorii lor, inaintea producerii evenimentului;
11. să notifice Prestatorului, cu cel puţin 24 de ore inainte, data si ora la care se va efectua transportul de valori monetare;
12. să plătească, in termenul convenit prin contract, preţul tuturor serviciilor efectiv şi corect prestate, pe baza facturii prezentate de Prestator și acceptate la plată de către Achizitor, conform tarifului stabilit şi la termenul prevăzut în  contract.  
13. să recepţioneze serviciile prestate in conformitate cu prevederile contracutului, prin semnarea procesului verbal de recepție;
14. efectuarea controalelor zilnice privind modul de efectuare a serviciului de pază de către prestator stabilind măsurile care se impun, în funcţie de constatările făcute. Controlul modului de executare a pazei şi intervenţie se face de către reprezentantul Achizitorului. Rezultatele controalelor se consemnează în registrul de control aflat la punctul de control paza ;
15. Achizitorul va comunica Prestatorului orice nereguli constatate, referitoare la modul de derulare a prezentului Contract sau în legătură cu deficienţele manifestate în exercitarea atribuţiilor profesionale şi comportamentul agenţilor de securitate,  în vederea luării măsurilor de remediere. Neregulile constatate cu privire la modul de efectuare a pazei vor fi formulate în scris, în termen de maximum 48 de ore de la constatarea acestora.
16. comunicarea Regulamentului de acces in unitate si a tuturor regulilor privind accesul şi circulaţia în interiorul obiectivelor;
17. supravegherea și adoptarea de măsuri de recuperare a pagubelor de la Prestator pentru eventualele daune, cum ar fi degradări, furturi, etc. prin rețineri din garanția de bună execuție depusă de Prestator.
18. sa ia toate masurile in ceea ce priveste iluminarea perimetrului obiectivului pazit si imprejmuirea acestuia.

14 – GARANTIA DE BUNA EXECUTIE A CONTRACTULUI
14.1 Contractantul se obligă să constituie garanția de bună execuție, în cuantum de 10% din valoarea contractului fără TVA. Garanția de bună execuție trebuie să fie irevocabilă, necondiționată și se constituie în contul R088TREZ3065005XXX000213 prin:
a) virament bancar;
b) instrumente de garantare emise în condițiile legii astfel:
(i) scrisori de garanție emise de instituții de credit bancare din România sau din alt stat;
(ii) scrisori de garanție emise de instituții financiare nebancare din România sau din alt stat pentru achizițiile de lucrări a căror valoare estimată este mai mică sau egală cu 40.000.000 lei fără TVA și respectiv pentru achizițiile de produse sau servicii a căror valoare estimată este mai mică sau egală cu 7.000.000 lei fără TVA;
(iii) asigurări de garanții emise:
- fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;
- fie de societăți de asigurare din state terțe prin sucursale autorizate în România de către Autoritatea de Supraveghere Financiară;
c) rețineri succesive din sumele datorate pentru facturi parțiale, în cazul garanției de bună execuție;
d) combinarea modalităților de constituire prevăzute la lit. a)-b), în cazul garanției de bună execuție.
14.2 Garanția de bună execuție se constituie în termen de 5 zile lucrătoare de la data semnării contractului de achiziție publică. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.
14.3 Perioada de valabilitate a garanției de bună execuție va fi egală cu durata contractului.
14.4 Autoritatea contractantă are obligația de a elibera/restitui garanția de bună execuție în cel mult 14 zile de la data îndeplinirii de către contractant a obligațiilor asumate prin contractul de achiziție publică, dacă nu a ridicat până la acea dată pretenții asupra ei.

15. SANCŢIUNI PENTRU NEÎNDEPLINIREA CULPABILĂ A OBLIGAŢIILOR DE CĂTRE PĂRȚI
15.1. În cazul în care Achizitorul nu onorează facturile în termenul prevăzut prin contract, prestatorul este îndreptățit să solicite dobânda legală, pentru fiecare zi de întârziere de la expirarea celor 30 de zile de la scadența fiecărei facturi.
15.2. În cazul în care, din vina sa exclusivă, Prestatorul nu reuşeşte să îşi îndeplinească obligaţiile asumate prin contract, Achizitorul are dreptul de a deduce din preţul contractului, ca penalităţi, o sumă echivalentă cu 30% pentru fiecare zi de întârziere, din valoarea prestațiilor neîndeplinite, până la îndeplinirea efectivă a tuturor obligaţiilor. 
15.3.  Prestatorul va suporta toate daunele (degradări, furturi, etc) produse Achizitorului prin executarea necorespunzătoare a serviciilor contractate, în tot sau în parte. 
 Pentru pagubele cauzate beneficiarului, constatate în obiectivele stabilite prin contract ca fiind produse exclusiv din culpa prestatorului, acesta va plăti contravaloarea prejudiciului cu titlu de daune materiale.
 Plata prejudiciului se va face de către prestator în baza unui proces verbal încheiat și însusit de către o comisie mixtă (beneficiar - prestator), fără intervenția instanțelor judecătorești sau alte instituții de drept. 
15.4. Prestatorul va despăgubi Achizitorul împotriva oricăror:
a) Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, mărci înregistrate etc.), legate de echipamentele, dotările, instalaţiile sau utilajele folosite pentru sau în legătură cu serviciile prestate; și 
b) Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
15.5. Prestatorul va remedia toate neregulile semnalate în urma controalelor persoanelor împuternicite de catre Achizitor.
  În cazul în care Prestatorul este sancţionat de 3 ori pe parcursul derularii contractului, Achizitorul va denunţa unilateral contractul cu notificarea prealabila cu 15 zile inainte de momentul incetării contractului.
15.6. Neexecutarea, executarea cu întârziere sau necorespunzătoare a obligațiilor prevăzute în contract, în caietul de sarcini și în planurile de pază, atrage pentru partea în culpă, plata de despăgubiri potrivit legislației în  vigoare, precum și penalități calculate conform sistemului de penalizare prin puncte a cărui procedură de stabilire  este prevăzută atât în prezentul caiet de sarcini cât și în prevederile contractuale.

16. ÎNCEPERE, FINALIZARE, ÎNTÂRZIERI, SISTARE  
16.1 Prestatorul are obligaţia de a începe prestarea serviciilor în  data de 01.05.2026, începând cu ora 07.00. 
16.2. În cazul în care termenul de începere a prestării serviciilor suferă întârzieri datorate în exclusivitate Achizitorului, părţile vor stabili de comun acord prelungirea perioadei de prestare a serviciilor.
16.3. Serviciile prestate în baza contractului sau, dacă este cazul, oricare fază a acestora  prevăzută a fi terminată într-o perioadă stabilită în programul de lucru trebuie finalizate în termenul convenit de părţi, termen care se calculează de la data începerii prestării serviciilor.  
16.4.  În cazul în care:  
a)  din orice motive de întârziere, ce nu se datorează Prestatorului, sau  
b) din alte circumstanţe neobişnuite, susceptibile de a surveni altfel decât prin încălcarea contractului de către Prestator, îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional, în condițiile prevăzute de legislația aplicabilă în domeniul achizițiilor publice.
16.5. Dacă pe parcursul îndeplinirii contractului Prestatorul nu poate respecta programul de lucru, acesta are obligaţia de a notifica acest lucru, in scris si în timp util, Achizitorul.  
16.6. În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul Achizitorului de a solicita penalităţi si/sau daune - interese Prestatorului.  

17. MODIFICĂRI CONTRACTUALE
17.1. Părţile contractante au dreptul, pe durata îndeplinirii contractului, de a conveni modificarea clauzelor contractului, numai prin act adiţional. 
17.2. Modificările aduse clauzelor prezentului contract vor fi valabile numai dacă se vor stipula în scris de către părțile contractante prin semnarea unui act adițional la contract.
17.3. Înainte de emiterea actului adițional de modificare, partea care invocă necesitatea modificării clauzei/clauzelor va notifica cealaltă parte cu privire la natura şi forma modificării considerate.
Notificarea reprezintă o propunere scrisă ce va conţine, în raport de viitoarea modificare și informații cu privire la o eventuală:
 - modificare de activităţi cu impact în programului de execuţie /graficul de tură aferent contractului;
-  ajustare a oricăror obligaţii ale Părților rezultate din acest Contract;
 - ajustare a prețului contractului, conform regulilor prevăzute în clauza de ajustare.
17.4 Orice modificare a contractului care nu respectă prevederile prezentului contract și ale legislației în vigoare va fi considerată nulă de drept.
17.5. În măsura în care pe parcursul derulării contractului, în oricare din obiectivele menționate în caietul de sarcini vor fi instalate sisteme autorizate de monitorizare și supraveghere video, organizarea serviciului de pază, protecție și intervenție va fi adaptată corespunzător, inclusiv prin obținerea autorizărilor legale prevăzute de legislația în domeniu aplicabilă, conform cerințelor formulate în caietul de sarcini, anexă la prezentul contract.
17.6. Pe parcursul perioadei de valabilitate a prezentului contract, părțile sunt de acord că situaţia/numărul posturilor de pază aferente obiectivelor identificate, poate suferi modificări privind prețul unitar/oră/agent de securitate rămânând neschimbat, valoarea totală a contractului fiind determinabilă în funcție de numărul de ore de pază/protecție/intervenție efectiv, corect prestate și recepționate.
17.7. Cantitatea de servicii de pază şi intervenție ce urmează a fi achiziţionată pe întreaga perioadă de derulare a prezentului contract poate suferi modificări, în sensul diminuării sau creşterii acesteia, în funcţie de o serie de factori precum: 
a) necesităţile concrete ale Achizitorului, în diversele etape de parcurgere a termenului de valabilitate a contractului (spaţii nou construite sau amenajate; spaţii cărora li se schimbă / li se va schimba destinaţia; spaţii aflate, la momentul semnării prezentului, în curs de consolidare, reamenajare, renovare etc. sau spaţii care urmează a fi supuse unor lucrări de reparaţii, reabilitare, modernizare etc, pe parcursul derulării prezentului contract);
b) fondurile ce vor fi alocate Achizitorului (bugetul alocat) şi orice alte prevederi ale unor acte normative emise în România de instituţiile abilitate, ce pot surveni în timpul valabilităţii prezentului contract.
17.8. Pe parcursul perioadei de valabilitate a contractului, Achizitorul îşi rezervă dreptul de a renunţa unilateral la unele sau altele dintre prestaţiile de pază, în funcţie de valoarea fondurilor disponibile la momentul respectiv al derulării şi de necesitatea stringenta a reducerii ponderii anumitor cheltuieli, în conformitate cu prevederile actelor normative în vigoare la respectiva data sau cu măsurile cu caracter intern adoptate de Achizitor, cu informarea prealabilă a prestatorului, în termen de maximum 15 zile de la data apariţiei situaţiei invocate, fără plata de penalităţi şi/sau daune interese.

18. ÎNCETAREA ȘI DENUNȚAREA UNILATERALĂ A PREZENTULUI CONTRACT
18.1. Prezentul contract încetează în următoarele situații: 
a) părţile convin de comun acord încetarea contractului;
b) la expirarea duratei contractului contract;
c) prin reziliere, în condiţiile clauzelor din prezentul contract contract, în cazul în care una  din părți nu își execută sau execută necorespunzător obligațiile contractuale;
d) în cazul dizolvării, lichidării, falimentului, retragerii autorizaţiei de funcţionare a prestatorului;
e) prin denunţare unilaterală a achizitorului, cu notificare cu 30 de zile înainte către prestator, fără a o motiva;
18.2. În situația rezilierii din cauza neexecutării/executării parțiale de către Prestator a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neexecutate. 
18.3. În situația in care  executarea parțială a obligațiilor contractuale face imposibilă realizarea obiectului contractului în integralitatea sa, chiar dacă au fost recepționate o parte din servicii conform dispozițiilor legale, Prestatorul va datora Achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.
18.4. Rezilierea prezentului contract nu va avea niciun efect asupra obligaţiilor deja scadente între părţile contractante.

19. RECEPŢIE SI VERIFICĂRI
19.1. Recepția și verificările serviciilor vor fi efectuate atât de către Prestator cât și de către Achizitor care are dreptul de a verifica în orice moment modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.  
19.2 Verificări care se efectuează de către prestator, prin personal numit în acest scop (șef obiectiv, inspectori si auditori): 
- starea agenților de securitate (uniformă, dotare, stare de oboseală sau ebrietate, etc); 
- dotarea conform prevederilor contractului și cerințelor specifice obiectivului păzit (uniforme, însemne distinctive ale societății, echipament, mijloace de apărare, mijloace de comunicație, etc); 
- predarea-primirea serviciului între schimburi, prezentarea la ora și locurile stabilite; 
- existența și consemnarea zilnică în registrele specifice executării și evidențierii serviciului de pază (conform H.G nr. 301/2012). 
- respectarea prevederilor planului de pază, consemnul general și particular al posturilor;
19.3 Verificări care se efectuează de către personalul desemnat de conducerea Autorității Contractante: 
 -integritatea obiectivelor păzite (uși acces, holuri, finisaje, instalații de iluminat, ventilație, utilaje, împrejmuiri, dotări, mobilier, etc); 
-încadrarea cu personal atestat sau în curs de calificare conform legii a tuturor posturilor de pază, prezența la postul de paza a agenților de securitate, comportamentul, starea acestora și dotarea conform cerințelor stabilite prin contractul de prestări servicii de pază. 
-existența registrelor de lucru pentru serviciul de pază, care vor fi înregistrate de prestator și vizate de beneficiar spre neschimbare.
-efectuarea prestației de pază în condițiile stabilite prin contractul de prestări servicii de pază va fi confirmată de reprezentanții Prestatorului și ai beneficiarului,prin acceptarea la plata a facturii . 
-neexecutarea, executarea cu întârziere sau necorespunzătoare a obligațiilor prevăzute în contract, în caietul de sarcini și în planurile de pază, atrage pentru partea în culpă, plata de despăgubiri potrivit legislației în  vigoare, precum și penalități calculate. 

20. SOLUŢIONAREA LITIGIILOR
20.1 Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
20.2 Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente.

21. COMUNICĂRI
21.1. Orice comunicare dintre părţi, referitoare la îndeplinirea prezentului contract, trebuie să fie transmisă în scris.
21.2. Orice document scris trebuie înregistrat atât în momentul transmiterii, cât și în momentul primirii.
21.3. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

22. FORŢA MAJORĂ
22.1 Forţa majoră este constatată de o autoritate competentă.
22.2 Cazul fortuit nu este exonerator de răspundere contractuală.
22.3 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
22.4 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.5 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
22.6 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maxim două zile de la încetare.
22.7 Dacă forţa majoră acţionează sau se estimează ca va acţiona o perioadă mai mare de 30 zile fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

23. LIMBA CARE GUVERNEAZĂ CONTRACTUL
23.1. Limba care guvernează contractul este limba română.

